**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO UAB „MOLĖTŲ ŠVARA“ PAGAL TURTO PATIKĖJIMO SUTARTĮ**

2021 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 36 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.2 papunkčiu, 23 punktu, atsižvelgdama į uždarosios akcinės bendrovės „Molėtų švara“ 2021 m. gegužės 17 d. prašymą Nr. S-109 „Dėl inžinerinio statinio – lauko tualeto perdavimo“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį nekilnojamąjį turtą – kitą inžinerinį statinį – lauko tualetą (unikalus Nr. 4400-5631-0428, registro Nr. 44/2088331), esantį Molėtų m., Ąžuolų g. 10, uždarajai akcinei bendrovei „Molėtų švara“ (kodas 167500661) pagal turto patikėjimo sutartį 10 (dešimčiai) metų, bet ne ilgiau nei bus įgyvendinama Savivaldybės funkcija, savivaldybės savarankiškosios funkcijų – sanitarijos ir higienos taisyklių tvirtinimo ir jų laikymosi kontrolės organizavimo, švaros ir tvarkos viešose vietose užtikrinimo – įgyvendinimui. Turto įsigijimo vertė 19144,62 Eur (su PVM), likutinė vertė 2021 m. gegužės 1 d. 19144,62 Eur (su PVM). Šiuo metu turtas apskaitytas Molėtų rajono savivaldybės administracijos (kodas 188712799) balanse.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto patikėjimo sutartį ir turto perdavimo ir priėmimo aktą.
3. Įpareigoti uždarosios akcinės bendrovės „Molėtų švara“ direktorių įregistruoti 1 punkte nurodyto turto daiktines teises valstybės įmonėje Registrų centre.

           Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika